**m e g á l l a p o d á s**

**önkormányzati tulajdonba adásról**

mely létrejött egyrészről a

**Magyar Közút Nonprofit Zrt.**

székhelye: 1024 Budapest, Fényes Elek u. 7-13.

statisztikai számjele: 14605749-5221-573-01

adószáma: 14605749-2-44

cégjegyzékszám: 01-10-046265

képviseli: Tasi Márta vagyonnyilvántartási vezető és dr. Bardóczky Viktor vagyongazdálkodási és nyilvántartási osztályvezető

mint átadó (a továbbiakban: **Magyar Közút vagy Átadó**)

másrészről

**Hévíz Város Önkormányzat**

székhelye: 8380 Hévíz, Kossuth Lajos utca 1.

statisztikai számjele: 15734374-8411-321-20

adószáma: 15734374-2-20

képviseli: Papp Gábor polgármester

mint átvevő (a továbbiakban, mint **Önkormányzat vagy Átvevő**,) együttesen: Szerződő Felek

között, alulírott napon és helyen, az alábbi feltételekkel:

1. Szerződő Felek rögzítik, hogy a jelen megállapodás tárgyát képezi a Magyar Állam tulajdonában és a Magyar Közút vagyonkezelésében álló 73254 sz. országos közút 0+ 000 – 1+823 kmszelvényéig tartó szakasza és az általa, továbbá a Hévízi Szent András utca által érintett Hévíz 932/6, 932/7, 932/8, 068 és a 1221/2 helyrajzi számú, országos közút megnevezésű beépített földrészletek (a továbbiakban együttese: Ingatlanok), melyeknek a Magyar Közút vagyonnyilvántartásában szereplő értéke a következő:

|  |  |  |
| --- | --- | --- |
| **Település** | **Hrsz.** | **Nyilvántartási érték (Ft)** |
| Hévíz | 932/8 | 1 |
| Hévíz | 068 | 1 |
| Hévíz | 1221/2 | 40 601 000 |
| Hévíz | 932/6 | 1 |
| Hévíz | 932/7 | 1 |

Felek rögzítik, hogy A Zala Megyei Állami Közútkezelő Közhasznú Társaság az 1069/2005 (VII.8.) Korm. határozat hatályba lépésével beolvadt a jogutód Magyar Közút Állami Közútkezelési, Fejlesztő, Műszaki, Információs Közhasznú Társaságba (a továbbiakban: Magyar Közút Kht.). Magyar Közút Kht. 2009. március 1. napján alakult át a Fővárosi Bíróság, mint Cégbíróság Cg. 01-1-046265/8. sz. bejegyző és a Cg. 01-1-046265/10. sz. kijavító végzése alapján, jogutódként a Magyar Közút Nonprofit Zártkörűen Működő Részvénytársasággá.

Az átadandó 73254. j. útszakasz értéke:

|  |  |  |  |  |
| --- | --- | --- | --- | --- |
| **Útszám** | **Eszköz**  **bruttó érték (Ft)** | **Eszköz**  **nettó érték (Ft)** | **Kezdő km** | **Vég km** |
| 73254 | 1 | 1 | 0+000 | 1+823 |

Szerződő Felek kijelentik, hogy Ingatlanok az ingatlan-nyilvántartásba bejegyzetteken kívül per-teher-, és igénymentesek, azokat adó vagy adók módjára behajtható egyéb köztartozás nem terheli.

1. Szerződő Felek 2020. 12. 15. napon előzetes megállapodást kötöttek az érintett útszakasz és az Ingatlanok helyi közúttá átminősítése és az átadás- átvétel feltételei tárgyában.

Az illetékes közútkezelő által az Ingatlanok helyi közúttá minősítéséhez kiadott közútkezelői nyilatkozat iktatószáma: ZAL-1369-4/2019

1. A Zala Megyei Kormányhivatal Közlekedési, Műszaki engedélyezési és Fogyasztóvédelmi Főosztályának Útügyi Osztálya (a továbbiakban: Megyei Kormányhivatal közlekedési hatósága) a ZAT/ÚO/00061-7/2021. számú véglegessé vált határozatával a jelen szerződés 1. pontjában hivatkozott közúti szakaszt és az érintett Ingatlanokat átminősítette helyi közúttá, mely útszakaszt és a szakasszal érintett Ingatlanokat a Magyar Közút a közúti közlekedésről szóló 1988. évi I. törvény (a továbbiakban: Kkt.) 32. § (3) bekezdése alapján a magyar állam tulajdonából térítésmentesen az Önkormányzat tulajdonába adja.
2. A nemzeti vagyonról szóló 2011. évi CXCVI. törvény (a továbbiakban: Nvtv.) 13.§ (2) bekezdése szerint nemzeti vagyon tulajdonjogát átruházni természetes személy vagy átlátható szervezet részére lehet. A (4) bekezdés alapján nemzeti vagyon tulajdonjogának ingyenes átruházása esetén a tulajdonjogot megszerző félnek eleget kell tennie a következő feltételeknek:
3. a nemzeti vagyoni körből ingyenesen tulajdonba adott ingatlant a tulajdonjog megszerzésétől számított 15 évig nem idegenítheti el, és a juttatás céljának megfelelően köteles hasznosítani, valamint állagát megóvni;
4. az átruházott vagyon hasznosításáról évente beszámol a vagyont átadó szervezet felé.

Amennyiben az Önkormányzata célhoz kötött hasznosításra vonatkozó törvényi előírásnak részben vagy egészben nem tesz eleget, köteles a Magyar Közút felszólítására, az abban meghatározott határidőig a jogsértő állapotot megszüntetni. A jogsértő állapot megszüntetésére szabott határidő elmulasztása esetén az Önkormányzat köteles a jelen megállapodásban rögzített értéknek a kötelezettség megsértésének napjától számított mindenkori jegybanki alapkamattal növelt összegét a Magyar Közút felszólítására, az abban meghatározott határidőig a magyar állam részére nemteljesítési kötbérként megfizetni. A Magyar Közút a jogsértő állapot megszüntetésének elmulasztása esetén az Nvtv. 13.§ (7) bekezdés szerinti nemteljesítési kötbér követelése helyett a szerződéstől azonnali hatállyal elállhat.

1. Szerződő Felek ezúton kérik, hogy a Zala Megyei Kormányhivatal Földhivatali Főosztály Földhivatali Osztály Keszthelyt, hogy

* az Ingatlanok tekintetében jelen megállapodás 3. pontja alapján az Önkormányzat 1/1 hányadú tulajdonjogát, ingyenes átruházás jogcímén jegyezze be

A Magyar Közút ezúton kéri továbbá, hogy az Ingatlanok vonatkozásában az Nvtv. rendelkezéseinek megfelelően a törvény erejénél fogva a 15 év időtartamra beálló elidegenítési tilalmat az ingatlan – nyilvántartásba jegyezze be. Az elidegenítési tilalom jogosultja a Magyar Állam, a tulajdonosi joggyakorló a Magyar Nemzeti Vagyonkezelő Zrt. (1133 Budapest, Pozsonyi út 56.) jogcím: Nvtv. 13. § (5) bekezdése.

Tekintettel a jelen szerződés 3. pontjában foglaltakra a Magyar Közút feltétlen és visszavonhatatlan hozzájárulását adja ahhoz, hogy az Ingatlanokra bejegyzett vagyonkezelői joga és a Magyar Állam tulajdonjoga az ingatlan-nyilvántartásból törlésre és ezzel egyidejűleg az Önkormányzat tulajdonjoga az Ingatlanok vonatkozásában – az elidegenítési tilalom feljegyzése mellett - az ingatlan-nyilvántartásba bejegyzésre kerüljön.

1. Az Önkormányzat kijelenti, hogy képviselő-testülete 162/2020. (VIII.27.) sz. határozatában meghatalmazta a polgármestert az út átadás–átvétellel kapcsolatos feladatok teljes körű lebonyolítására, valamint az átadás-átvételhez szükséges jognyilatkozatok megtételére és a járulékos költségek vállalására.
2. Magyar Közút kijelenti és szavatosságot vállal azért, hogy harmadik személynek nincs olyan bérleti, használati, vagy bármilyen jogcímen alapuló joga, ingatlan-nyilvántartáson kívüli tulajdoni igénye, mely az Önkormányzat tulajdonszerzését feltétekhez kötné, korlátozná, vagy kizárná.
3. A Magyar Közút kijelenti, hogy jelen megállapodás megkötésére jogosult, hivatkozással arra, hogy az állami vagyonról szóló 2007. évi CVI. törvény 17. § -a értelmében a Magyar Állam képviseletében eljáró Magyar Nemzeti Vagyonkezelő Zrt. meghatalmazásával meghatalmazta a Közlekedésfejlesztési Koordinációs Központot, hogy a Kkt. 32. § (3) bekezdésében szabályozott eljárásokban az MNV Zrt. által átruházott hatáskörben, önállóan, az MNV Zrt. megkeresése nélkül eljárjon.

A Magyar Közút rögzíti, hogy az egyes központi hivatalok és költségvetési szervi formában működő minisztériumi háttérintézmények felülvizsgálatával összefüggő jogutódlásáról, valamint egyes közfeladatok átvételéről szóló 378/2016.(XII.02.) Korm. rendelet 41. § (1) bekezdés szerint a Közlekedésfejlesztési Koordinációs Központ (a továbbiakban: KKK) 2016. december 31. napjával megszűnt és a közúti közlekedésről szóló 1988. évi I. törvény (a továbbiakban Kkt.) 32. § (6) bekezdés, valamint a 46/K § (1) és (3) bekezdések alapján ellátott országos közúti vagyonkezelői feladatok, valamint az ahhoz kapcsolódó jogviszonyok tekintetében a közfeladat átvevője 2017. január hó 1. napjától a Magyar Közút és ezzel összefüggésben megilletik a KKK magánjogi jogai és kötelezettségei.

A közfeladat átvételére tekintettel a hivatkozott meghatalmazásba meghatalmazottként a Magyar Közút a KKK helyére lépett.

1. A tulajdonosváltozásnak és az elidegenítési tilalomnak az ingatlan-nyilvántartásba való bejegyzésével kapcsolatosan felmerülő költségek a Magyar Közutat, illetőleg a tulajdonjog-változáshoz kapcsolódó esetleges illeték- vagy adófizetési kötelezettség az Önkormányzatot terhelik.
2. A Szerződő Felek kijelentik, hogy a köztük felmerült vitás kérdéseket békés úton próbálják megoldani.

Magyar Közút kijelenti továbbá, hogy magyarországi székhelyű kizárólagos állami tulajdonban álló gazdasági társaság. Az Önkormányzat kijelenti, hogy magyarországi székhelyű önkormányzat, Szerződő Felek szerződéskötési képességükben akadályozva nincsenek.

1. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
2. Felek rögzítik továbbá, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

Szerződő Felek ezennel meghatalmazzák és megbízzák dr. Farkas Sándor ügyvédet (székhely: dr. Farkas Ügyvédi Iroda, 8380 Hévíz, Helikon u. KASZ azonosító: 36059807) jelen megállapodás elkészítésével és a Szerződő Felek illetékes Földhivatal előtti képviseletével, valamint Átvevő képviselőjének azonosításával és aláírásának hitelesítésével.

Szerződő Felek ezennel meghatalmazzák és megbízzák a Magyar Közút kamarai jogtanácsosát, dr. Farkas Edinát (1024 Budapest, Fényes Elek utca 7-13., KASZ azonosító: 36075750) a jelen megállapods ellenjegyzésére.

1. Az Ingatlanok és útszakaszok birtokának átruházása Szerződő Felek részvételével, birtok-átruházási jegyzőkönyv felvételével történik a jelen megállapodás létrejövetelétől számított 30 napon belül előre egyeztetett időpontban. A birtok-átruházási eljárást az Átadó részéről a Magyar Közút Nonprofit Zrt. Zala Megyei Igazgatósága bonyolítja le.

Szerződő Felek kijelentik, hogy teljesítésnek a szerződés földhivatalhoz való benyújtását tekintik.

1. Felek rögzítik, hogy amennyiben jelen szerződés alapján útszakasz és egyéb olyan közlekedési létesítmény (pl. híd) kerül átruházásra, amely vonatkozásában értékcsökkenést kell elszámolni, azok értékadatai tájékoztató jellegűek.

A Magyar Közút jelen szerződés Felek által aláírt példányának kézhezvételét követően kivezeti a könyveiből az átadásra kerülő vagyonelemek könyv szerinti értékét (földterület esetében a bruttó értéket, illetve a földterületen lévő egyéb vagyonelemek tekintetében a halmozott értékcsökkenési értéket is).

A Magyar Közút - amennyiben jelen szerződés alapján útszakasz és egyéb olyan közlekedési létesítmény (pl. híd) kerül kivezetésre, amely vonatkozásában értékcsökkenést kell elszámolni, a vonatkozó vagyon-nyilvántartási értékadatokat tartalmazó kimutatását megküldi az Önkormányzat részére és a számviteli ki- és bevezetés ez alapján történik. A földterület értékek jelen szerződés adatai alapján kerülnek ki és bevezetésre a felek nyilvántartásaiba.

Szerződő Felek rögzítik, hogy a számviteli kivezetés megtörténte független a tulajdonjog földhivatali átvezetésétől.

Az általános forgalmi adóról szóló 2007. évi CXXVII. törvény 11.§–ában foglaltakra tekintettel Átadó kijelenti, hogy jelen szerződés tárgyát képező Ingatlanok vagyonkezelésbe kerülése vonatkozásában adólevonási jog nem illeti meg és adólevonási joggal nem is élt

1. A Magyar Közút köteles jelen szerződés 1 példányát másolatban – tájékoztatásul – valamint a vagyonelem kivezetéskor érvényes könyv szerinti értékét földterület esetében a bruttó értéket, illetve a földterületen lévő egyéb vagyonelemek tekintetében a halmozott értékcsökkenési értéket is) (megküldeni az MNV Zrt. részére.
2. Jelen megállapodásban nem szabályozott kérdésekben a Kkt., a Polgári Törvénykönyvről szóló 2013. évi V. törvény és egyéb vonatkozó jogszabályok rendelkezései az irányadók.
3. A Magyar Közút képviselői meghatalmazzák Blahó Editet, mint a Magyar Közút NZrt. munkavállalóját, hogy az Ügyvédi tevékenységről szóló 2017. évi LXXVIII. törvény értelmében jelen megállapodást helyettük és nevükben minden oldalon kézjegyével ellássa.
4. Jelen szerződés 5 számozott oldalból, 6 (hat) eredeti példányban készült, melyből 2 (két) példány az Átadót, 4 (négy) példány az Átvevőt illeti.

Szerződő Felek jelen megállapodást elolvasás és értelmezés után, mint akaratukkal mindenben megegyezőt jóváhagyólag írják alá.

|  |  |
| --- | --- |
| Kelt Budapest,2021 év. ………. hó … napján | Kelt Hévíz, 2021 év ………. hó … napján |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Magyar Közút Nonprofit Zrt.**  Átadó  képviseli:  Tasi Márta vagyonnyilvántartási vezető és  dr. Bardóczky Viktor vagyongazdálkodási és nyilvántartási osztályvezető | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Hévíz Város Önkormányzat**  Átvevő  képviseli:  Papp Gábor  polgármester |

Jelen okirat a jogszabályoknak megfelel és Budapest, 2021.….. hó … napján ellenjegyzem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr. Farkas Edina

kamarai jogtanácsos

KASZ: 36075750

Ellenjegyzem, azzal, hogy az ellenjegyzés az Átvevő vonatkozásában az Üttv. 44. § (1) bek. c) d) pontja szerinti körülményekre terjed ki.

|  |  |
| --- | --- |
| Kelt:Hévíz, , 2021. év …… hó …  napján  dr. Farkas Sándor ügyvéd  KASZ: 36059807  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |